Užívaniemagnézium
Dobrý deň,som v 34tt. Dnes mi lekár odporučil užívať 3x denne magnézium. Užívam femibion 2, a chcem si kúpiť aj magnézium. Vidím že sú rôzne hodnoty MG. Prosím vás aké si mám kúpiť??
Dobrý deň
Ďakujeme za Vašu otázku
Podľa Úradu verejného zdravotníctva Slovenskej republiky je odporúčaná denná dávka horčíka pre tehotné ženy 350 mg. Časť dennej dávky človek príjme aj vo forme stravy. Hlavným zdrojom horčíka sú banány, sušené marhule, strukoviny, orechy, ryby, mäso, syry či jogurty a plnotučné mlieko.
Tehotné ženy by nemali užívať šumivé formy magnézia (kvôli vyššiemu obsahu sodíka). Horčík je potrebné na konci tehotenstva (36. - 38.týždeň) vysadiť, aby nedošlo k ovplyvneniu kontrakčnej činnosti.
Pre tehotné ženy lekári často odporúčajú
Magnesii lactas Galvex
, ktorý obsahuje horčík vo forme laktátu. Jedna tableta obsahuje 500 mg mliečnanu horečnatého dihydrátu (magnéziumlaktátu dihydrátu), čo zodpovedá 51 mg horčíka. Dávkovanie je 2-3x denne 1 tableta.
Výživový doplnok Femibion 2 obsahuje vo svojom zložení horčík vo forme oxidu horečnatého, ktorý má však nízku vstrebateľnosť, preto sa môže užívať aj v kombinácií s Magnesii lactas Galvex, avšak je potrebné dodržať časový odstup minimálne 3 hodiny.
Prajem pekný zvyšok dňa
S pozdravom, PharmDr. Lucia Kubáňová